
Condica Siretilor 


O veche instituție juridică. 


În anul 1851, stápinitor pămîntului Moldovei fiind 
Grigore Alexandru Ghica Vodă, s-a descoperit în Iaşi o 
bandă de plastografi, alcătuită din mai multi boeri si avo- 
cafi în továrásie cu evreul Ilie Holman si Gheorghe Caruz, 
Grec de origine, care era uneltitorul plastografiilor desco- 
perite, avind mare ghibácie a imita scrierea si subscrierea 
ori cui. 

Plastografia nu era ceva necunoscut la noi în tara, 
ea fusese practicată încă din timpurile vechi, mai cu seamă 
de călugării greci, în scop de a despoia pe oameni de ave- 
rile lor în favoarea mănăstirilor ee le erau închinate. Ast- 
felii egumenul Mănăstirii Pángarafi, grecul Nil (1631) 
pusese pe popa Pavel se falsitice un document în favoarea 
mănăstirii lui. Alte falsificári se vad făcute de călugării 
greci de la biserica Golia.!) 

Faptele comise de banda de mai sus erau grave. Ei 
au plastografiat iscáliturile oamenilor celor mai cu vază si 
mai avufi din țară. Asa au plastografiat scrierea şi sub- 
scrierea, Logofátului Costachi Conachi, unul din proprietarii 
cei mari ai Moldovei, trecut din viață la 1849, doi ani în- 
ainte de a să descoperi fáptuitorii, iscăliturile reposatului 
Mitropolit al Moldovei si Sucevei, Meletie, a Episcopului 
de Roman, Veniamin Roseti și alții. 


1) Xenopol. Istoria românilor Iași 1890 Tom. III pag. 454. 

Actele plazmuite de acești plastografi, prin care să 
îndatora la plăți de sumi colosale averile persoanelor pe 
a căror socoteală ele să fabricau, aü desteptat pe moste- 
nitorii acestora, cari urmărind pe făptuitori, i-au desco- 
perit dindu-i pe mina justiţiei. 

Toată lumea, de la mic pînă la mare, mai cu samă 
boerii cei mai avufi, erau inspaimintati de aceasta faptă; 
si, ducindu-se la Domn, ati cerut asigurarea averei lor 
şi pedepisirea fáptasilor. 

Domnitorul ascultind tinguirea boerilor, a poruncit 
să să cerceteze faptele cu de-amäruntul, si faptasii sá 
să dee judecății fara intirziere. 

Aducîndu-se la îndeplinire poronca domnească, Tri- 
bunalul criminalicesc, prin hotărîrea sa din 15 Iulie 1855, 
rămasă definitivă, potrivit art. 253, 170, 143, 140 din 
condica criminală din 1826, osindeste pe făptuitori, du- 
pă gravitatea faptelor lor, pe unii ca să stee închiși la 
mănăstire spre canonisire, pe alții sá să globeascá la cu- 
tia milelor, pe avocați numiți pe atunci vechili, să li- 
să ridice dreptul de a să mai putea infätosa înaintea 
Tribunalelor din tara, spre a apara pe inpricinati, facin- 
du-se prin fapta lor „nevrednici de a profesa epanghelma 
de vechil*: pe cei cinstiți cu ranguri de hoerie, potrivit 
art. 355 Reg. org., să să degradeze in veleag, prin in- 
brăcarea de sucmane. 

În ziua de 18 Julie 1853, să execută hotárirea Tri- 
bunalului, degradindu-sà mai intii în ograda curții Dom- 
nesti osindifii cinstiți cu rangul de boerie, trimitindu-se apoi 
pe la mănăstiri, spre canonisire. 

Modul cum s-a procedat la degradarea osinditilor, sá 
vede în programa ce urmează, pe care noi nu găsim de 
prisos a o reproduce aici. latá-o: 


Programa: 


Pentru esecutia degrádárei fetelor fivile sorfite la 
asa osindä. 
Sb. 
Degradatia se ya esecuta în piața palatului ad- 
ministrativ. 


Două companii militare cu ofițerii lor, sub comanda 
unui Stab-ofiter în deplină uniformă, vor sta în piaţă spre 
sávársirea execuţiei. 


Osindifii se vor aduce de cătră D-lui vel Armas, de 
la Criminal, sub convoi militáresc, la locul degradatiei, 
înaintați de cătră D. Seful Poliţiei capitalei si un peloton 
de infanterie cu ofițerul lor si doi doboseri, si urmaţi de 
un peloton de jandarmi cu ofițerul lor călăi. DD. 
comisari ai cvartalurilor vor merge cálári pe la flancurile 
arestantilor, fiind în deplină uniformă toţi d-nii funcționari. 
Doboserii vor bate marșul esecufiei, în toată călătoria 
pina la palat. 


&. 4. 


La apropierea osindifilor de front, d-1 Stab-ofifer 
va comendui a să alcătui imprejurul lor care, Jasind in 
inlauntru pe d-l Prezidentul Tribunalului criminalicesc 
si pe d-l vel Armas. 


S. 5, 


După orinduirea d. Presidentului, osinditii se vor 
așeza, in sir, la locul ce le va însemna. 
Im 
D-l President va da in ştire D-lui Stab-ofifer, ca să 
comandeze a să da de cătră doboseri signalul spre a să- 
păzi liniște si tăcere, după care va încredința d-lui vel 
armas acta, poroncindu-i să citească sentenfa ceea ce se 
va împlini de cătră acest din urmă, cu glas răsunător. 
Sy 
După cetirea sentinței d-l Stab-ofifer va comendui de 
a se lăsa intrarea in care, a D. ftori Armas, ce se va 
gäsi lingă care, cu sucmanele si căciulele pregătite, si tot 
odată va comendui si doboserilor, baterea execuţiei ne- 
contenit pînă ce, de cătră D. ftori Armas să va îmbrăca 
pe toate feţele degradate, cu sucmane și cáciule. 


În timpul execuției d-nii comisari si pelotonul de 
jandarmi, vor privighe a se păzi liniște in public, cu ne- 
apropierea lui de caré si tăcere. 

S. 9. 

Sävirsindu-sä execuţia degradatiei, să vor expedui cu 
convoi de jandarmi la locurile destinate. 

Luare aminte: Sucmanele si căciulele se vor da din 
acele ce să găsesc în rezervă la tribunalul criminalicese, 
pentru imbracarea arestantilor. 


Toate aceste relatiuni expuse pănă acum, în ceia ce 
priveşte pedepsele date plastografilor, precum si modul cum 
s-a procedat la degradarea lor, să află la arhiva Curţii 
de apel din Iași, sect. II, în dosarul No. 55 din 1853, 
pe care l-am cetit cu mare interes, curioz fiind să știu, ce 
pedepse prevedea condica penală din 1526, pentru plas- 
tografí, si a face în acelaş timp, un studii comparativ, 
între pedepsele actuale, si acele din trecut; aceasta am 
făcut-o mai mult în vederea unui proces de fals în acte 
publice și private, ce trebue să apăr ca avocat, înaintea 
justiției. M-am apucat deci și am cetit cu de-a măruntul 
pedepsele prevăzute în hotărirea tribunalului, și am văzut, 
că art. 253, rostește următoarele : 

1. Cel ce va preface act domnesc seaú judecătoresc 
cum si cel ce va face mincinoasá iscälitwi sau pecefi: 
unul ca acesta după împrejurările faptei să va pedepsi, 
adecá, de va fi vinovatul din cei proşti, se va bate la 
poarta curţii gospod cn toiage si se va osindi la groapa 
Ocnii pentru un an de zile, iar de va fi din cei mai de 
ispravă, imbracindu-se in strae țărănești, să va trimite la 
mănăstire pentru un an de zile. 

2. Cel ce va face mincinoase scrisori a particularni- 
cilor seat va preface pe celea adevărate de deosebite 
glásuiri: 

Sá să veghească cu o pedeapsă mai măsurată adecà 
cu bătae, si cu închidere de sese luni. 

3. Cel ce cu mincinoasă diată, sau danie sau alte scri- 
sori mincinoase va amăgi judecata spre a se face nedreaptă 
hotărire : 


pi 


Unul ca acesta sá sá vegheascá cu pedeapsa hotáritá 
la tema al doilea. 

Pentru acești mai sus aratati, pe lingă celelalte, ` sá 
să scrie si în condica sirefilor. 

În privinţa esistenfei acestei condici, cercetind in tre- 
cut deosebitele legislafiuni penale care s-aü succedat si at 
avut tărie la noi în Moldova, n-am găsit nimic despre 
0 asemenea condică, în care se scriea numele vinovatului 
cu fapta comisă, ne avînd alt scop decît a lovi în mora- 
lul. delinquentului. 

Pedepse de asemenea natură, intilnim in legislatiunile 
noastre penale, încă din timpurile cele mai vechi. Aga în 
pravila lui Vasile Lupu Voda’), pe lângă următoarele 
soiuri de pedepse: tăierea capului, arderea de vii in foc, 
tăierea capului mai întăi, apoi arderea trupului în foc, 
infáparea, spinzurarea, scoaterea ochilor, tăierea mánilor, 
tăierea nasului, vărsarea de plumb topit în gură, insám- 
narea la nas de o parte, pecetluirea în mănă, bătaia cu 
toiagul, bătaia prin tärg, închiderea în temniță, închiderea 
in gros, închiderea în mănăstire, bágarea in catarga, *) glo- 
birea, mai găsim si: purtarea de cozile cailor, purtarea pe 
ulife în piele si bătaie, purtarea fáptuitorului pe ulițele tir- 
gului în piele pe mágar, cu faja spre coada magarului, 
mánat de dárlog de cătră muerea lui. 

Pravila lui Andronachi Donici din 1514 la titlu 41, 
prevede pe lingă pedepsele ce urmează: punerea in fapä, 
arderea cu foc, scoaterea ochilor, scoaterea unui ochiu 
numai, tăierea mánilor ^), tăierea unei mini numai, bătaia, 
închisoarea, globirea la cutia obstiei, si: /diurea părului. 

Condica criminală din 1826, enumeră următoarele 
soiuri de pedepse: moartea vinovatului prin tăerea ca- 
pului 5) sau prin spinzurare °), vecinicá închidere în groapa 

2) Carte românească de învăţătură de la pravilile inpärätesti și de la alte 
judeţe. Tipărită in tiparul domnesc din mănăstirea, Trei-svetitele din Iaşi. 1646. 

3) Catarga de la gr. zdzeovov==galere, adică osindirea la galere, ceia, 
ce la noi nu poate ave alt înțeles deeit munca silnică, care Ja popoarele ma- 
ritime sá fácea prin váslarea cu deasila la bárci. 

4) Prin art 298 din Reglementul organic a Valachici această pedeapsă 
sá desființează ; iată ce zice acel articol: „Domnul va putea sá micsoreze pe- 
deapsa vinovaţilor, si încă a-i ierta, la unele întimplări. Pedepsele cu tăierea 
minilor saú cu moartea precum si cazna saú muncile, să strică si sá disputer- 
niceazá fără a să mai putea urma de acum înainte“. 

5) După obiceiul ţării, boierilor li-să tăia capul, jar celor de rind li-s& 
curma viata prin streang. 


6) Pedeapsa morții prin spinzurare, şi bătaia cu biciul, nu cu mult 
mai înainte, să executa prin călăul Gavril Buzatu, unul din banda lui Voicu, 


e 


Ocnii sau a temnifei, sau pentru evghenisti, perderea ci- 
nului si a evghenieí si defaimarea în fata obștei prin im- 
bracare de sucman, vremelnica inchidere la Ocná, sai in 
temniță, vremelnica închidere la mănăstire, punerea in 
obezi ca să slujască la mănăstire, ridicarea la camara gos- 
pod"), bataia cu toiage sau cu biciul, bataia la fata locu- 
lui, bataia pe toate ulițele oraşului, bataia in respinteni, 
bataia la poarta Curţii domnești, bataia la Isprávnicie, iz- 
gonirea din ţară, pierderea dreptatilor politicesti, globirea 
la cutia milelor, cetirea faptei intru auzul obstiei in trei 
rînduri, expunerea chipului osinditului de cătră gelat spre 
defáimare în patru locuri a orașului si alăturarea pricinii 
osinditului in seris, tunderea părului capului in public la 
femei, si trecerea numelui fáptasului în condica sirefitor. 
Pe lîngă aceste pedepse prevăzute prin legislafiunile 
noastre penale mai erau în obiceiul țării: inbonrarea in 
frunte si in spinare, ?) pecetluirea hainelor de pe condam- 


hot vestit, ce a pradat la drumul mare, făcind si mai multe omoruri, care 
Voicu a fost apoi spinzurat, iar Gavril Buzatu, a fost iertat, cu condifiune de 
a deveni calàu si a rámiuea închis la criminal. Functiunea de calat a încetat 
sub domnia lui Grigore Ghica Vodă Cele de pe urmă execuţii ce le-a făcut 
Gavril Buzatu a fost aceia de la moviia Sarandii de la Frumoasa, de lingă 
laşi, unde a spinzurat in 24 Oct. 1847, pe fraţii Iancu şi Teodor Cuciuc, si 
acea de la Dorohoi, in luna Noemvrie, acelaş an, cind a spinzurat pe sofia 
lui Gheorghe Cuciuc, Ecaterina, Armaş mare fiind atunci Epaminonda Samur- 
eas, fiul vestitului protomedic a Moldovii, Dimitrie Samureas. Uniforma lui 
Gavril Buzatu era: pantaloni rosí cu lampas negru ca de un lat de mână, 
spenfer iarăş roşu de postav, cu guler negru şi cu bumbi de metal; pe cap 
avea un soit’ de chivárá ca a cazacilor ruşi, de blană neagră de miel, cu 
fundul de postav negru, plecat in partea dreaptă, cu un canaf iarăș negru. 
Pe după git avea atirnat biciul cu care bătea. (ind mergea să spinzure, avea 
cu el streangurile de fringhie. 

7) Inchisoarea pentru cei cinstiţi cu ranguri de bocrie, pentru evghenisif., 

8) În timpurile mai de mult, a fost obiceiul la noi, ca boerii să infie- 
reze cu inițialele lor, în frunte sai în spate pe ţiganii fugari ca sá să poată 
găsi mai uşor. Ei îi mai insemnaü încă şi pe braţe cu aceleaşi initiale, prin 
un felii: de tatuare, care să fücea în modul următor: să lega braţul în două 
locuri, pentru a sá împedeca circulaţia singeluí, şi apoi in spaţiul acelor două 
legături, să împungea mina cu un ac pină dădea singele, scriinduse inițialele 
boerilor, si apoi preserind peste acele inpunseturi praf de pușcă, îi dădea foc, 
remăind apoi acele iniţiale însemnate, fără a să mai şterge vre-odata 

Modul acesta de înfierat, fie pe frunte fie pe spate, prin mijlocul unui 
fer inrogit în foc, să găseşte la noi ca pedeapsă contra condemnatilor recidi- 
visti, numinduse imbourare, fiind că pe ferul cu care să însemna era capul u- 
nui bour. Aceasta să poate vide din: „Anaforaoa Divanului Domnesc din 1840 
Mart 6, cu No. 727, atingătoare de imbourarea nepäräsitilor de rele.“ (Vezi 
Adunare de ofisuri şi deslegări, publicate de Banul Dimitrie Hasnas. laşi 1844, 
pag. 239). 

Origina infierării e foarte veche ; o găsim la popoarele din anticitate, 
precum la Greci, la Romani, la Gali, Germani si la alte popoare. Romanii in- 
fieraü in frunte pe sclavii fugari cu lifera F; câte odată li să punea numai un 


nati, *) bataia cu urechea la stilp 1%), falanga ''), punerea 
coarnelor pe cap, '*) și altele. 

Intrind în vorbă despre această condică cu mai mulţi 
bătrîni, cari s-au ocupat cu pravilele ţării, i-am întrebat 
dacă isi aduc aminte sá sá fi pastrat din vechime pe la 
Divan vre o condică numită a sirefilor, in care sá să trea- 
că ca pedeapsă numele osinditilor celor ce aŭ pläzmuit plas- 
tografii si alte delicte prevăzute de art. 253 cond. crim. 

Singur numai Dl. Scarlat Siscanu, care cu drept cu- 
vint să poate numi depozitarul celor intimplate din trecut, 
comoară nepretuita pentru noi, înzestrat cu o memorie 
de necrezut, mi-a spus cá: „fiind protocolist la lucrările 
Sfatului administrativ, întru una din zile aflindu-se în sala 
Sfatului, pe cînd să urma instrucțiunea vinovaţilor, Logo- 
fătul Costachi Sturza președintele statului si ministru tre- 
bilor din năuntru, unul din cei întăi boeri din ţară in 
timpurile acele, om luminat si de un spirit pătrunzător, 
luîndu-să la vorbă cu colegii săi despre plastografia comisă 
de banda despre care am vorbit mai sus,a avut curiozitatea 
să vadă ce pedeapsă dă legea la cei ce plazmuese plasto- 
grafii, și căutînd în condica criminală din 1526 în vigoare 
pe atunci, care să afla pe masa Sfatului, a văzut că le- 
giuitorul la alin. III. de sub art. 253 cond. crim. pre- 
vede că, pe lingă pedepsele prevăzute de acel articol, nu- 
mele vinovatului si a faptei sale sd să serie si în condica 


cerc de fer la git, sau o brátea pe care era sapat numele stăpinului lor. (Vezi 
Legea Aelia Sentia. Gai. 1. 13—15.) 

Semnul bourului să mai punea la noi de cătră geometrii statului in 
copaci ca semne de hotare. 

9) Pe la anul 1806, sub a treia ocupatiune rusascá, pe când Senato- 
rul Milasevicí era cármuitor in Moldova, aflăm că s-a pecetluit hainele de pe 
o conderanatä, stind ast-felii fără, a le pute scoate de pe ia, timp de un an 
în mănăstirea Agapia 

10) Această pedeapsă să aplica la casapi şi la pitari cari nu vindeau 
drept Ja cumpănă. lată ce aflăm în Istoria Moldovei de Postelnicul Mano- 
lachi Drăghici, laşi 1857, t IL pag. 47. că să petrecea sub Alexandru Mavro- 
cordat Vodă poreclit și Deli Bei (1782): „lar care diu casapi sad pitari în- 
drăznea se vinzá lipsă pedeapsa era ştiută. să-l bată cu urechea la stilp, 
unde sta cite o zi intreagá in ochii publicului, si cei mulți ramineah zäluzi 
gi smintifi de minte în toată viața“ 

11) Despre această pedeapsă ne spune Postelnicul Manolachi Drăghici 
loc. cit. că Alexandru Mevrocordat Voda poreclit Deli Bei, cind se întimpla să 
iasă tiptil (incognito) prin oraş, precum obicinuiat Domnii din vechiu, falan- 
ya mergea cu dinsul pentru Zapcii. 

12) Obiceiul de a să pune coarne pe cap ca pedeapsă. n-a fost aplicat 
decât numai țiganilor de cătră stăpânii lor. Câte odată în virful coarnelor să 
puneau si clopoței. 

sirefilor. Cum să poate! zise cu mirare ministrul Sturza 
să să facă o gresalá asa de mare, si să nu să infiinteze 
iarăși in Divan condica sirefilor, care pe cit îmi aduc a- 
minte dacă nu mă insel, a fost înființată la noi în farà de 
cătră bunul met’ Moruz Vodă“. 

De atunci nu s-a mai vorbit nimic despre aceasta 
condică, nimene n-a cercetat să afie cînd și de cine ia a 
fost înființată la noi in Divan, pina la anul 1855, cînd 
reposatul Teodor Codrescu, dà la lumină în tomul IV-lea 
a Uricarului, pag. 123, o copie de pe cartea domnească 
a lui Alexandru Mavrocordat Voevod, din 1786 Mai 1, 
prin care să înființa la Divan condica sirefilor. 

Cercetind si noi acea copie, am aflat-o la pag. 294 
din Condica de carfi de judecată a Divanului Domnese 
din unul 1786. Această copie e frumos scrisă pe o pagina 
întreagă a condicei. Titlul și litera de la începutul Cărţii 
domnești, sînt scrise cu cerneală rosie. Condica confine 
în totul 368 pagini, si să află în arhiva statului din Iasi, 
înscrisă in repertor la lit. K. No. 312. 

lată dăm si noi aici, acea copie: 


Noi Alexandru Ton Mavrocordat Votvoda eu mila la 
D-zeu Domn Țării Moldovei. 


Fiind că de la o samă de vreme s-au obicinuit multi oa- 
meni ce sunt cu totul plecaţi pe calea strimbátáfil a umbla si 
împrotiva dreptăţii, a supara si a pägubi obstia, şi de-a puru- 
rea a porni, si a intárta ne sfirsite pricini de giudecati la Di- 
van, a cărora sfirgit este de mare sărăcie si stingere la amin- 
donă părţile; osebit de multă supărare ce să pricinueste Di- 
vanului. Deci pentru ca să contenească de acum înainte această 
rá urmare a acel fel de oameni vicleni si sireti, s-au socotit de 
cătră Domnia mea, cu sfatul de obştie, ca după ce la Divan să 
vor dovedi vre unii, că eu pirá nedreaptă aú umblat em vicle- 
sug asupra altora ca sá ia şi să apuce moșii, vii, livezi, țigani, 
dughene, bani si altă ori ce, fără a nu avea pie de dreptate 
ci numai cu chipuri viclesugite. Unii ca aciea, dupá-ce să vor 
hotări si să vor sfirsi osebite pedepsele lor, adică să plătească, 
cheltuelile si pagubile ce s-aii pricinuit părții cei drepte, si apoi 
spre pilda altora, bătîndu-se cu toege la poarta Curţii gospod, 
sá să treacă numele acelor vicleni şi sirefi într-aceasta Dom- 
neusca u Divanului condica, cu aratarea pricinii si a viclegu- 
gului lor metahirisire, ca, după aceea să fie cunoscuţi si stiufi 
de sirefi, să nu li-sá mai dee ascultare jalobei lor si ziselor lor, 


sau vre o mârturie de vor da pentru ori ce, la care $i cn ju- 
rámint, in samă să nu să fie, ci de-a pururea să să socoteascá 
ca nişte oameni de prisosit, vicleni si sireti si întocmai cu tàl- 
harii; după-ce cu vinovăția lui să va trece întru această con- 
dică cu iscáliturile Dumilorsale velitilor boeri a Divanului, si 
en pecetea Domnească, să fie precum mai sus sat arătat. Si 
de să va întîmpla vre unii dintr-aceia să fie la rinduiala mazi- 
lilor, sau a negutitorilor, saü la alt rufet, să să dee în bir cu 
fara, ca să-i veghie urmaşii lor a mai metahirisi acea vi- 
cleană urmare. 


Locul 1786 Mai 1. 
oet H M 
m) Procit. vel Logofăt 
Acest hrisov de mine s-au găsit si spre ştiinţă l-am tre- 
cut, Intr-aceastä condică în zilele prea inalfatului Domn Ioan 
Sturza Voevoda, la anii 1828 Martie 6, m oraşul Tasil. 


Feodor Gaspar, Sardariú si condicariú gospod 13), 


Despre existența acestei cărți domnești, nu mai re- 
mine nici o îndoială, după cum singur ne spune condica- 
vul Feodor Gaspar, cà el singur a gásit-o si a trecut-o 
în zilele lui Ioniță Sturza Voda, an. 1528 Mart 6, in 
condica din anul 1786. Ca copia acestei cărți are aceiași 
putere si face credinţă ca si originalul, ne-o arată cele 
conținute în adresa Secretariatului de stat, din 17 Iulie 1839, 
No. 1514, cătră Logofetia dreptăţii cá: „condice găsite in 
arhiva statului, sint acte vrednice de credință“ 1%). Ca 
a fost obiceiul a să scrie numele celor cart «m umblat eu 
viclesuy asupra altora, în o condică ce să păstra la Divan, 
ne-o arată si art. 253 al. III. din condica criminală din 
1526, când rostește, că, pe lingă cele-lalte pedepse prevă- 
zute de acel articul: „sd sd serie și în condica sirefilor”, 

Pina in ce an s-a trecut numele osindifilor în acea 
condică, n-am putut atla cu toate cercetările ce am făcut, 
atit în Arhiva statului, în arhivele Trib. si a Curţii de A- 
pel din Iaşi, cit si în scriptele vechi si în memoria bätri- 
nilor noștri. 


18) In reproducția acestei cărţi domnești făcută de reposatul Teodor 
Codrescu în „Uricariu“ vol IV pag. 123, despre care am vorbit, să găsesc ur- 
mătoarele greşeli de cetire : in loc de: Feodor Gaspar, condicariñ : Iordachi, 
Gaspar; în loc de jaloba, jalba, ; la finele cărţii in loc: să-i veghie urmaşii 
lor, e scris, să-i veghie urmaşilor; de asemenea lipsește adnotarea că cartea 
ar fi purtat pecetea gospod, cea mai deplină dovadă a autenticităţii ei. 

14) Adunare de Ofisuri şi deslegări în ramul judecătoresc, publicate de 
Banul Dimitrie Hasnas, director divanului domnesc. laşi 1844 pag. 211. 


un; at 


Mai cercetind pe d-l Scarlat Siscanu despre acea 
condică, D-sa m-a încredințat, că: „în acelaș an (1851) 
pe cînd Logofătul Costachi Sturza s-a mirat în Sfat, cum 
de nu sa păstrat la Divan condica sirefilor, curioz fiind de 
a vede asemene eondicá si cine anume erau trecuţi in ia. 
a întrebat atit pe Gheorghe Asaki, care fusese arhivist 
la Arhiva statului !?), cit si pe preşedintele Tribunalului 
criminal, comisul Gheorghe Platon, de nu cumva au vre-o 
știință de condica sirefilor, care din vechime sa tinea la 
Divan; si unul și altul aŭ respuns negativ. Asaki însă 
l-a asigurat că o asemenea condică nu să poate să nu fi 
a vutfiinfá, dar că lesne a putut să să piardă prin nesta- 
tornicia timpurilor, precum: revolufiunea  volintirilor din 
1521, care îndată după aceia a atras dupa sine hejenia, 
si in fine invaziunea țării de cătră Ieniceri, cari aù adus atita 
groază în popor, încât nu să stiea om cu om, (zavera), si 
că dacă acea condică dupa cum probabil poate fi. a fost 
depusă là adăpost de siguranță, împreună cu alte arhive 
ale ţării în Monastirea Secu !5) de sigur cà ia nu mai are 
ființă astăzi, știut. fiind că Tenicerii, în urmărirea ce făceau 
volintirilor greci, după ce au pradat multe odoará mistute 
acolo spre pază, si aü pus sub sabie tot ce era suflare de 
om, au dat foe mănăstirii 1î).% 


15) Arhiva statului din Moldova, s-a inființat în anul 1832 Ian. 1, si 
sá numea „Obsteasca arhivă a Knejiei^, cind tot atunci s-a numit pe Aga 
Gheorghe Asaki de Arhivist. Cancelaria ei să compunea dintr-un secretar 
care era lordachi Málinescu, şi doi scriitori: Dvoreninul Neculai Ciurea gi 
Onofrei Florescu. Arhiva era aşezată inir-un ghevghir de sub ghimnasia Va- 
siliană din ograda Disericei Trei-Ierarhi. (Vezi dosarul No. 1. 1832 lan 1. a 
lucrărilor arhivei statului din Moldova) Asaki a funcţionat pina la 27 Sept. 
1849. cind a dimisionat, numindu-se în locul său pe Vornicul Vasile Alexandri. 
La 1856 April 26 să numeşte pe Teodor Codrescu arhivist statului, care re- 
mine pînă la 25 Uct. acelaş an, cind demisionind să numeşte Aga Alecu So- 
roceanu, apoi la 30 Dec. 1856, să numește iarăşi pe Gh. Asaki postelnic, care 
merge pini la 23 August 1858 

16) Ziditá de Nestor Ureche la anul 1595 


17) În timpul asediului Mänästirei Seen de räträ Teniceri, reposatul 
lancu Constantin, cunoscut la no: sub rumele de Lance Bacalu. să află si el 
atunci adăpostit in mănăstire fácind parte din volintiri. Turcii sub comanda lui 
Cioban-Cglu, văzind că le este peste putinţă de a aduce tunurile spre a bom- 
barda mănăstirea, fiind locurile strimte, aŭ trimes pe un Neamţ anume Wolf, 
starostele sudifilor austriaci din Bacăă, care stiea bine limba turcească, ca 
să parlamenteze cu volintirii si să le propnnä să predee armele si să des- 
chidă porţile mănăstirii. Pe cind volintiri ce craü sub ascultarea lui capitan 
lordachi, stăteau pe ginduri, oare să să predec ori nu, Jancu bacalul, impre- 


za TM 


„Platon la rindul său a afirmat numai, că la intrareà 
sa în funcțiune de Preşedinte Tribunalului criminal, nu 
numai că n-a găsit o asemenea condică, dar nici macar a 
auzit pomenindu-se de asa ceva, ci stie numai că la Tri- 
Dunal să păstra o listă in care să treceau numele osindi- 
filor si nimic mai mult.” 

De aici videm că să poate foarte bine ca condica gi- 
refilor să să fi mistuit de flacäri în Mănăstirea Secul, dupa 
cum spusese (Gheorghe Asaki, iar cele zise în Sfat, de 
câtră Logofătul Sturza: „că dacă nu să înşală, precit isi 
aduce aminte, condica sirefilor a fost înființată de bunul 
său Muruz Vodă“, cade în fata celor arătate. 

Fără îndoială că unele institutiuni vechi, pe care tim- 
purile noastre pretinse mai înțelepte si mai luminate, le-ati 
părăsit, aveau si ele părţile lor cele bune. 

Lasind la o parte pedepsele cele barbare din timpu- 
vile vechi, observăm că pe lângă ele erai si de acele, care 
tindeaü la represiune prin lovirea în sentimentele de o- 
noare, precum: táerea părului capului în public la femei, 
primblarea gol cálare pe máyar pe strada, expunerea chi- 


uni cu alți zece volintiri, văzînd cá să, hotăriseră cu toţii sá predee armele şi 
să să deschidă porţile mănăstirii, — fapt ce i-aü adus la perire, căci Turci 
i-au tăiet pe toţi, jáfuind şi dînd foc mănăstirei, fiind-că Wolf i-i tradase,— 
si-aü făcut planul în capul lor, si-aü găsit că e mai bine să iasă din mănăstire 
pe furig decît să mai aştepte deschiderea porţilor, si asa luinduși armele cu 
ei s-aü dus cu toţii la portita din dos ce era în zidul mănăstirii, și găsindu-o 
închisă, cu zävoare si cu tari încuetori, unul dintre volintiri atunci, uu călugăr 
sirb, tînăr gi voinic, a pus spetele în portifá şi impingind-o a dat-o la pămînt, 
eşind apoi cu toţii în grabă din mănăstire, s-aú intimpinat cu o ceată de saiji (rin- 
daşi la cai) Turci, ce adapai caii în părăul Secului, caii aveau gelele pe ei şi in- 
cárcafi cu desagi, legaţi unul de coada altuia; această situatiuue infätogind 
viata saü moartea între ei si saiji, Iancu bacalu cu ceilalți s-an repezit des- 
näjduifi asupra saijilor, si după o luptă cu iataganele şi o schimbare de 
gloanţe, au isbutit să ucidă pe saiji, si suindu-se apoi pe caii saijilor, au rupt-o 
de fugă, rámiind mai mulți răniți între care si Iancu bacalu, si ai ajuns la sa- 
tul Zvoriste, ținutul Dorohoi si de acolo trecînd cu toţii Prutul in not, au ajuns 
la, Lipcani, moşia Cucoanei Catinca Ghica, fiica reposatuluí Hatman Costachi 
Ghica, văduva, despártitá de Visternicul Neculai Roznovanu. Acolo autoriti- 
file ruseşti, nu i-aü lăsat să, stee, spunindu-le cá nu pot rămine pe hotarul 
țării, pornind gi de acolo înainte, pe căi necunoscute, aŭ suferit de foame tot 
drumul, negăsind nimic de ale mincárii decit numai ciulini, pe care i-i ferbea 
şi dupá-ce le desfäceaü cojile le mincat cu mămăligă Ajungind apoila moșia 
boerului Razu mai în spre centrul Besarabici, añ desfăcut acolo caii şi odoa- 
rele din desagi rápite de la saijí, şi cu pararele prinse din vinzare, s-aú întors 
iarăşi in ţară fie care pe la locurile lor. Calul ce căzusă in partea lui fancu 
Bacalu, la impárjala tăcută, a fost vîndut cu 5000 lei vechi, fiind de rasă 


arabă. (Aceste relatiuni mi s-a comunicat de d-l Sigcanu, căruia însuşi Iancu 
bacalu i le spusese). 

pului osinditului în public spre defaimare, si altele, precum 
şi scrierea numelui si a faptei osinditului într-o condica a- 
nume, condica sirefilor. 

Din aceste pedepse, credem că această din urmă, ce 
nu poate atinge întru nimic pretentiunile noastre de cul- 
tură si de eivilisafie, ar trebui înființată în zilele noastre 
anume, pentru ca toate pedepsele infamante să aibă ca ur- 
mare, trecerea într-o anume condică, care să poarte nu- 
mele ce l-a avut, condica sirefilor. 


Sá presupunem că omenirea a facut progres si in sim- 
timintul de onoare: o asemenea pedeapsă deci, ar fi viu sim- 
titá, de toţi acei în care ia ar lovi; de sigur cá un avo- 
cat, care ar fi vîndut pe clientul sat, un medic ce ar fi 
dat medicamente spre lepadare, un camatar ce ar fi inge- 
lat in socoteala dobinzilor, un martur mincinos, un plas- 
tograf, un expert ce s-ar fi înțeles cu una din parti, si 
cite alte meserii de felul acesta, ar fi mult mai bine re- 
primate, dacá autorii unor asemenea delicte, s-ar vide tre- 
cuti si in condica sirefilor, căreia însă, ar trebui să i să 
dea o publicitate periodică, repetindu-sa in fiecare an, 
publicarea în Moniiorul oficial, a numelor cuprinse în ia, 
ăci, de si astăzi hotáririle Tribunalelor si a Curfilor de 
Apel sint trecute in condici, si cei arestaţi, ecruati in pe- 
nitenciare, totuşi anii trecînd, si aceste condici ne fiind 
publicate, ei pot după o trecere de timp, să să furigeze 
iară in societate, ca oameni detreaba. Ce minunat mij- 
loc de represiune ar fi din contra, cînd în fiecare an, cel 
osindit, ar trebui să să aștepte să-şi vada numele iarăși 
reprodus oficial, după condica sirefilor ! credem chiar că a- 
tare pedeapsă, ar fi asa de grozavă. încît Tribunalul ar fi 
silit să determine, anume in curs de câți ani ar trebui ca 
o persoană să figureze în condica siretilor. Cu sistemul nos- 
tru de astăzi, nimic mai ușor, decît de-a vedea pe un om 
osindit pentru cele mai mirşave fapte, pus iarăşi in func- 
tiune după cit-va timp, dacă a servit de instrument oa- 
menilor zilei, dacă a sprijinit. bine la alegeri, intrebuintind 
orice înșălăciuni, escrocherii si alte fapte care degradează 
omenirea, numai să-și ajungă scopul. 

In cazul cînd ar exista o condicá publica a sirefilor, 
ori ciue s-ar pute însărcina să aducă îndată în publicitate 


în caz de trebuinfä, un estract de pe acea condică, si a- 
tunci zeu, nu ştiu cum să va pute încredința o funcțiune 
publică, celui înscris în ia, și prin aceasta, să între iarăși 
în tabăra oamenilor cinstiţi. 

La o viitoate reformă a codului penal, ar fi de dorit 
deci, să să prevadă si reinfiinfarea condicei sirefilor, pe 
care bátrinii nostri o gáseaú de folos, căci Doamne, ! astăzi, 
mulți și-ar mai găsi loc acolo! 


Publicatiuni de Leodor T. Burada 


1853. — Deplinile anecdote a lui Dalakirev traduse din ruseste 
de Teodor, Constantin şi Mihail Burada. laşi 1853. Ti- 
pografia Duciumului român. 


1865. — Thése pour la licence en droit. Paris. 1865. Imprimerie 
de Pillet fils aine. 
1875. — Almanach musical pe anul 1875. lași Tipografia Goldner. 


1876. — Almanach musical pe anul 1876. lași Tipografia Goldner. 
1877. — Almanach musical pe anul 1877. Iaşi Tipografia Goldner. 
1877. — Discurs rostit cu ocasiunea impártirei premiilor anului 
seolar 1876-1877, la conservatorul de musică si decla- 
națiune din Iași in „Lira Română” București 1880 An. 
No. 34. 
1879. -- Hate populare la Români, in „Convorbiri Literare“ 
au. XII si XIII Iași Tipografia Naţională. 
1880. — Cântecul cununei la poporul român din Transilvania, in 
+ „Convorbiri literare“. an. XIV. lași Tipografia Naţională. 
1880. — Despre crestáturile plutasilor pe cherestele. aşi. 1880. 
'Tipo-Litografia Goldner. 
1880. — O călătorie in Dobrogia. lași 1880. Tipegrafia Naţională. 


1882. — Impresiuni din valea Hațegului, in „Convorbiri literare“ 
an. XV. Iasi., Tipografia Naţională. 
1882. — Cântece de Miriologhi (Bocete), adunate in Macedonia. in 
i „Convorbiri literare“ an. XVI și XIL Iaşi Tipografia Na- 
tionala. 


1882. — Datinile poporului roman la inmormântări, lași. 1882. 
Tipografia Naţională, 

1883. — Biserica Sf. loan din Vaslui, în „Revista pentru istorie, 

arheologie și filologie” an. I. vol. 1. București, os Ti- 
pografia Acadeniiei române. 

1883. —, Biserica Sf. Apostoli Petru gi Pavel diu Hagi a lui Ste- 
fan cel Mare; in „Revis:u pentru istorie, arheologie şi fi- 
lologie au. 1. vol IL. Bucureşti 1888. Tipógrafia Acade- 
miei române. 

1883.— Datinile la nunti ale poporului román dii Macedonia, iv 
„Revista pentru istorie, arheologie şi filologie“ au. I. vol. 
Il, şi in „Macedonia“ Revista Românilor din Peninsula 
Balcanică. București 1889. an. IL. No. 5, 6 si 7. 

1883. Podul de pcatrá zis a lui Stefan Vodá, din judeţul 
Vaslui, in „Revista pentru istorie, arlieolcgie şi filologie“ 
au. Lo xol. IE 

1884. — O călătorie la muntele Athos. Iaşi. 1884. Tipografia Na- 

tional. 

1885. — Biserica Buna-Vestire din tărgul Ocna a lui Ráducanu 
Racovitá, in ¿Revista pentru istorie, arheologie si filo- 
logie" an. ID. vol. IV. 


1885. —- Despre crestáturile Salgüilor pe droburile de “sare, in 


1885. 
1885. 
1887. - 
1888. 

1888. - 


1890. 


1890. - 
1891. 


1891. 


1891. 
1892. 
1892. 
1893. 
1893. 


1894. 


y 


„Revista pentru B a arheologie si filolegie* an. TIL 
vol. IV. 

Poesii populare adunate in Macedonia in „Revista pen- 
tru istorie, arheologie si filologie* an. III. vol. IV. 
Documente privitoare la istoria română. in „Revista pen- 
tru istorie arheologie si filologie“ an. UT vol. IV. 

Elena .Asachi.—-Schitá biografică —in „Convorbiri litera- 


re“ an. XXI. Bucuresti, 1887. Tipografia Socec. ; 
Cercetări despre Conservatorul Filarmonic-dramatic din — ^. . 
Iasi. (1836—1838)-—Iasi, 1888. Tipografia Naţională. 


Cronica Musicală a orașului Iași (1780-1869) ; in, „Con- 
vorbiri literare“ an. XXI. Bucureşti Tipografia Socec. 


- Cercetări despre scoala filarmonică din Bucureşti 1833- 


1837), in „Convorbiri literare“ an. XXIV. Bucuresti Ti- 

pografia Socec. 

Cercetări despre scoalele româneşti din Turcia. Bucu- 

resti. 1890. Tipografia „Românul“ Vintilă C. A. Rosetti. 

Cercetări asupra musicei ostásesti la Români, in „Re- 

vista pentru istorie, arheologie si filologie” an. IH. vol. VI. 

Biserica, Sf. Gheorghe din orașul Harlan, zidită de Ste- £ 

fan cel mare, in. „Revista pentru istorie, arheologie si. 
filologie“ an. III. vol. VI. 

O călătorie in satele románesti din Istria in „Românul“ _ 
Bucurestivan. XXXV. din 5 Junie 1891. wi 
Cântecul lui Mihai Viteazul la Românii din Macedonia, - 
in „Convorbiri literare“ an. XXV. Tipografia Socec. 

Obiceiurile la naşterea copiilor din Macedonia, in Con- 

vorbiri literare” an XXVII. 

O călătorie in satele Moldoveneşti din Gubernia Cherson 

(Rusia) Iasi. 1893 Tipografia Naţională. > 

O călătorie la Românii din Bithinia (Asja mică). Iaşi. 

1893. Tipografia Goldner. 

O călătorie la Românii din Moravia. Iaşi. 1894. ‘Tipogra- 

fia Goldner. > 
12 Studii pentru violină, aprobate de Ministerul Cultelor HT. 
şi Instructiunei Publice pentru seoalele de musica. 

